
Expedient núm.: 2810/2025
Conveni i Annex a Resolució de la Concessió
Procediment: Subvencions Directes o Nominatives
Interessat: CLUB TENNIS I PADEL EL CATLLAR
 
BASES REGULADORES DE LA CONCESSIÓ – CONVENI

El Catllar, a data de la signatura electrònica

REUNITS

D'una part, l'Excma. Sra. ALBA LÓPEZ DOMÍNGUEZ, com ALCALDESSA en nom i representació de l'Ajuntament i en virtut de l'article 21.1.b) de la Llei 7/1985, de 2 d'abril, Reguladora de les Bases del Règim Local, actuant especialment autoritzat per a la signatura del present Conveni.

I d'una altra part, FRANCISCO CACERES MONTSERRAT, president i representant de l'entitat Club tennis i pàdel El Catllar, amb CIF G55704357, l'objecte social de la qual és fomentar l’esport, tennis i pàdel i autoritzat per subscriure el present Conveni. D'ara endavant entitat beneficiària.

Ambdues parts es reconeixen mútua i recíprocament la capacitat legal suficient i necessària per a aquest acte, i lliurement:

EXPOSEN

PRIMER. Que aquest Ajuntament té entre les seves àrees d'actuació fomentar l’esport i els valors de les entitats i clubs, i així, promocionar el municipi i la participació de la ciutadania.

SEGON. Que per donar resposta a aquesta necessitat cal subvencionar l’entitat beneficiària per fer front a les despeses de realització de l’activitat de l’entitat i la promoció del tennis i pàdel entre la ciutadania.

TERCER. Que l'entitat beneficiària a dalt referenciada té com a objecte social la pràctica i ensenyament del tennis i pàdel.

QUART. Que al pressupost general d'aquest Ajuntament aprovat en data 6 de febrer de 2025, en sessió Plenària ordinària, s'ha destinat a l'aplicació pressupostària 341/48104 un import total de 3.000,00€, per a la concessió de la subvenció nominativa objecte d’aquest conveni.

CINQUÈ. Que la finalitat del present Conveni és establir les bases reguladores de la concessió de subvenció.

SISÈ. La competència per a la signatura d'aquest conveni se sustenta en la següent normativa:

De conformitat amb l'article 21.1 f) i s) de la Llei 7/1985, de 2 d'abril, reguladora de les Bases de Règim Local i conformement a la Llei 38/2003 de 17 novembre, General de Subvencions, correspon a l’ALCALDE, però en virtut de les delegacions de competències efectuades per decret de l’alcaldia 2023-1240, de 29 de juny de 2023, la Junta de Govern Local és competent per a l’adopció del present acord.  
 
Així doncs, i de conformitat amb el que es disposa en l'article 22.2 a) de la Llei 38/2003 de 17 de novembre, General de Subvencions i amb l'anteriorment exposat, les parts acorden subscriure el present Conveni, el que es regirà per les següents clàusules.

CLÀUSULES

PRIMER. Es determina que l'objecte de la subvenció és el foment entra la ciutadania de la pràctica del tennis i del pàdel.

SEGON. El beneficiari de la subvenció   és   el Club Tennis i Pàdel el Catllar, corresponent-li una quantia individualitzada de 3.000,00€ d'acord amb l'assignació pressupostària.

TERCER. El crèdit pressupostari al qual s'imputa la despesa és 341/48104.

QUART. L'entitat beneficiària realitzarà, entre altres, les activitats que es descriuen a continuació:

Participar activament a les festes del Municipi 
Organitzar	 activitats diverses per fomentar l’ensenyança del tennis i pàdel
Participar en competicions

Les despeses subvencionables son:

Cost de professor/monitors
Inscripcions a competicions 
Trofeus
Quotes federatives


Les despeses no subvencionables son:
No seran despeses subvencionables les indicades en l’article 31 de la Llei 38/2003, de 17 de novembre, General de subvencions i entre altres les actuacions/despeses que es detallen a continuació:
Adquisició d’àpats i begudes (sopars, dinars..)
Carburant per desplaçaments.
Despeses de funcionament ordinari (bancs, telèfon, aigua, llum, gestoria..)

CINQUÈ. El període d'execució serà durant l’any de concessió. Sense possibilitat de pròrroga. 

SISÈ. Les obligacions de l'entitat beneficiària seran les establertes en l'article 14 de la Llei 38/2003 de 17 de novembre, General de Subvencions i en concret al compliment de les següents obligacions específiques:

Realitzar l'activitat subjecta a subvenció durant l'exercici 2025, i justificar davant l'òrgan concedent, abans del 30 de novembre de 2025, el compliment dels requisits i condicions, així com la realització de l'activitat i el compliment de la finalitat que determinin la concessió de la subvenció aportant, entre altres documents, factures de les despeses. D’acord amb les bases d’execució del pressupost, en cas que no sigui possible, el beneficiari podrà demanar una pròrroga de justificació que no excedeixi de la meitat del mateix i sempre que amb això no es perjudiquin drets de tercers. Aquesta pròrroga serà automàtica en cas que una subvenció s'hagi atorgat dins del quart trimestre de l'exercici i en acabar aquest no s'hagi justificat.

Publicar i fer difusió de la subvenció rebuda com a mínim en una xarxa social. La noticia ha de contenir informació detallada de l’actuació (nom, import subvencionat, així com els seus usos, de forma clara i entenedora. S’haurà d’acompanyar de fotografies que il·lustrin les activitats/treballs realitzats i els resultats finals. El text d’aquesta publicació i de qualsevol altra informació en què s’esmenti l’actuació subvencionada ha d’anar acompanyada de la frase “Aquesta actuació compta amb la col·laboració de l’Ajuntament del Catllar.”

SETÈ. Aquesta subvenció és compatible amb altres subvencions, ajudes, ingressos o recursos per a la mateixa finalitat procedents de qualssevol Administració o ens públics o privats, nacionals, de la Unió Europea o d'organismes internacionals, per la part no subvencionada. No obstant això, en cap cas, la suma de tots els ingressos obtinguts, pel mateix objecte, pot superar el cost de l’actuació/ns. 

VUITÈ. L'import de la subvenció s'abonarà amb càrrec als crèdits que figuren al pressupost de despeses, aplicació pressupostària 341/48104, i el pagament es realitzarà a favor de l'entitat beneficiària amb càrrec a l'exercici 2025 previ compliment dels requisits exigits per al pagament de subvencions en la normativa vigent.

Es permeten pagaments de bestretes
.
En qualsevol cas, previ pagament de la subvenció l'entitat beneficiària haurà d'acreditar que es troba al corrent en el compliment de les seves obligacions tributàries i enfront de la Seguretat Social.

NOVÈ. El beneficiari haurà de justificar el compliment de les condicions imposades i de la consecució dels objectius previstos en aquest conveni de conformitat amb l'article 30 de la Llei 38/2003, i com a màxim el 30 de novembre de 2025. La justificació es realitzarà presentant el compte justificatiu creat a tal finalitat signat per qui ostenti la representació legal del beneficiari i que inclou:

a) Una memòria d'actuacions, justificativa del compliment de les condicions imposades en la concessió de la subvenció, amb indicació de les activitats realitzades, dels resultats obtinguts i de les desviacions esdevingudes respecte als resultats previstos. 

b) Una memòria econòmica, que contingui una relació numerada seqüencialment de les despeses realitzades, ordenades, juntament amb els justificants de pagament corresponents. L'import total dels ingressos, no superarà el total de les despeses necessàries per a la realització de l'activitat.

c) Declaracions responsables

d) Evidències de publicitat.

DÈCIM. El règim jurídic aplicable serà l'establert en aquest Conveni, en la Llei 38/2003, de 17 de novembre, General de Subvencions i en la seva normativa de desenvolupament, sense perjudici d'allò que s'ha fixat com a legislació estatal bàsica en els articles 47 a 53 de la Llei 40/2015, d'1 d'octubre, de Règim Jurídic del Sector Públic. 
 
I en prova de conformitat, se signa el present Conveni, per duplicat, en el lloc i data a dalt indicat.

DOCUMENT SIGNAT ELECTRÒNICAMENT




[image: ]
image1.png
s AJUNTAMENT

DEL CATLLAR




image2.jpeg
Ajuntament del Catllar
Plaga de la Vila 1, El Catllar. 43764 (Tarragona). Tel. 977653101. ajuntament@ elcatllar.cat
‘www.elcatllar.cat




